ఓంప్రకాశ్ ప్రచురణాలయం: 2014
ఓంప్రకాశ్ ప్రచురణాలయం
Review published in gotelugu.com by sirasri
మనసు తడి ఆరనీకు - పుస్తక సమీక్ష - సిరాశ్రీ (gotelugu.com)
manasu tadi aaraneeku
ప్రతులకు: సాహిత్య నికేతన్, 3-4-852, కేశవ నిలయం, బర్కత్ పురా, హైదరాబాద్-27
నగరవాసి, పట్టణ వాసి, పల్లె వాసి అన్న తేడా లేకుండా మాధ్యమాల నడుమ నలిగిపోతూ మూలాల్ని, మనిషి తనాన్ని మరిచిపోయిన సగటు మానవుడికి మట్టి వాసనని, ఆర్తిని, ఆర్ద్రతని గుర్తుచేసే పుస్తకం ఇది. ఏ కథ మొదలుపెట్టినా ఒక దృశ్యకావ్యంలా సాగుతూంటుంది. కథ కంచికి చేరేసరికి మనసుని తడి చేసి కళ్ళల్లో చెమ్మ చేరుస్తుంది. కథన శైలి, పదాల అల్లిక ఎక్కడా ఇబ్బంది పెట్టవు.
మొదటి కథ 'నాణానికి రెండో వైపు' సరదాగా నడిచి చక్కటి ముక్తాయింపు పలుకుతుంది. జీవిత భాగస్వామిని అర్థం చేసుకోవడానికి ఏడుకొండలవాడు ఇచ్చిన వరం ఒక భర్త జీవితాన్ని ఎలా ప్రభావితం చేసిందనేదే ఈ కథ. కొంత సోషియో ఫాంటసీ ఛాయ కనిపించినా స్వప్న వృత్తాంతంగా మలిచి వాస్తవానికి దగ్గరగా తీసుకొచ్చారు రచయిత.
'ఆత్మావలోకనం' మరో చక్కటి కథ. జీవితాన్ని మెదడుతో కాకుండా మనసుతో జీవిస్తే ఎలా ఉంటుందో ఆలోచింప చేస్తుంది.
ఇక ఈ పుస్తకంలోని 19 వ కథ రచయితకి నచ్చిన కథ అని వేరే చెప్పక్కర్లేదు. ఎందుకంటే ఆ కథ టైటిల్ నే ఈ పుస్తకానికి టైటిల్ గా పెట్టుకున్నారు—'మనసు తడి ఆరనీకు'. సినిమా వాసన అంటిన మనిషి ఎలా మరతాడు అనేది ఈ కథలో ఇతివృత్తం అయినా నిజానికి డబ్బు, పరపతి పెరిగేసరికి మనిషి మనసు ఎలా రూపాంతరం చెందుతుందో కనిపిస్తుంది ఇందులో. ముగింపుని ఒక శేష ప్రశ్న లా వదిలివేయడం రచయిత చేసిన మంచి పని. ఈ కథకి ముగింపు పాఠకుల ఊహదే.
ఇలా చెప్పుకుంటూ పోతే ప్రతి కథా ఒక అనుభూతిని ఇచ్చేదే. ప్రతి పాత్ర మన మధ్యలో కదలాడేదే. ఎక్కడా మితి మీరిన భావుకతలు, అనవసర ఉపోద్ఘాతాలు, దృశ్య వివరణలు లేకుండా నేరుగా విషయంలోకి వచ్చేస్తుంటాయి కథలన్నీ.. అదే రచయితను ఈ కాలం పాఠకుల మెప్పు పొందేలా చేస్తుంది.
ఇక్కడ చెప్పుకోవాల్సిన మరో విషయం ఏమిటంటే రచయిత వడ్డి ఓంప్రకాశ్ నారాయణ వృత్తి రీత్యా ఒక మీడియా చానల్ లో పని చేస్తుంటారు. సాధారణంగా మీడియా లో పని చేసేవారికి వృత్తి లక్షణంగా ఏ విషయం మీదా అయినా అదే పనిగా ఆలోచించే పరిస్థితి ఉండదు. ఒక విషయం గురించి మనసు పొరల్లోంచి ఆలోచించే లోగా ఇంకో అంశం ఎదురుపడుతుంది. పాతది వదిలేసి కొత్తది పట్టుకోవాలి. అలా తాత్కాలిక భావోద్వేగాలు పొందీ, పొందీ క్రమంగా మనసు తడి ఆరిపోతూ ఉంటుంది. కానీ వడ్డి వారు ఆ తడి ఆరనీయకుండా నిలుపుకుని ఇంత చక్కటి కథలు రాయగలిగారంటే వారిని మనసు తడితో ప్రశంసించాల్సిందే.
omprakash prachuranaalayam: 2014
omprakash prachuranaalayam
Review published in gotelugu.com by sirasri
manasu tadi aaraneeku - pustaka sameeksha - sirashree (gotelugu.com)
manasu tadi aaraneeku
pratulaku: saahitya niketan, 3-4-852, keshava nilayam, barkat pura, hyderabad-27
nagaravasi, pattana vaasi, palle vaasi anna teda lekunda maadhyamaala naduma naligipotu muulaalni, manishi tanaanni marichipoyina sagatu maanavudiki matti vasanani, aartini, aardratani gurtuchese pustakam idhi. e katha modalupettina oka drushyakaavyamlaa saagutuuntundi. katha kanchiki cheresariki manasuni tadi chesi kallallo chemma cherustundi. kathana saili, padaala allika ekkada ibbandi pettavu.
modati katha 'naanaaniki rendo vaipu' saradaagaa nadichi chakkati muktaayimpu palukutundi. jeevita bhaagaswaamini artham chesukovadaniki edukondalavadu ichina varam oka bharta jeevitaanni ela prabhaavitam chesindanede ee katha. kontha soshio fantusy chaaya kanipinchinaa swapna vruttaantamgaa malichi vaastavaaniki daggaragaa teesukochaaru rachayita.
'aatmaavalokanam' maro chakkati katha. jeevitaanni medadutho kakunda manasutho jeeviste ela untundo aalochimpa chestundi.
ika ee pustakamloni 19 va katha rachayitaki nachina katha ani vere cheppakkarledu. endukante aa katha titil nee ee pustakaaniki titil gaa pettukunnarisam'manasu tadi aaraneeku'. sinima vasana antina manishi ela marataadu anedi ee kathalo itivruttam aina nijaaniki dabbu, parapati perigesariki manishi manasu ela roopaantaram chendutundo kanipistundi indulo. mugimpuni oka shesha prasna laa vadiliveyadam rachayita chesina manchi pani. ee kathaki mugimpu paatakula oohade.
ilaa cheppukuntu pothe prati kathaa oka anubhootini ichede. prati paatra mana madhyalo kadaladede. ekkada mithi meerina bhaavukatalu, anavasara upodghaataalu, drushya vivaranalu lekunda nerugaa vishayamloki vachestuntaayi kathalannee.. adhe rachayitanu ee kaalam paatakula meppu pondela chestundi.
ikkada cheppukovalsina maro vishayam emitante rachayita vaddi omprakash narayana vrutti reetya oka media chanal loo pani chestuntaaru. saadhaaranamgaa media loo pani chesevariki vrutti lakshanamgaa e vishayam meeda aina adhe panigaa aalochinche paristhiti undadu. oka vishayam gurinchi manasu porallonchi aalochinche loga inko amsam edurupadutundi. paatadi vadilesi kottadi pattukovali. alaa taatkaalika bhavodvegalu pondee, pondee kramangaa manasu tadi aaripotuu untundi. cony vaddi vaaru aa tadi aaraneeyakundaa nilupukuni inta chakkati kathalu rayagaligarante vaarini manasu taditho prasamsinchaalsinde.